॥ श्रीश्रीगौरगदाधरौ विजयेताम्‌ ॥ 

लड़डू द्वारा अनुकूलता ! 
“गो भगवान की भी भगवान हैं।” 
“श्री हरिदास निवास”- आध्यात्मिकता का एक अनुपम केन्द्र 

३) 32 उत 


॥ ER f हे? 
गो-सेवा का तात्यर्यक्याहै | 
“गो-सेवा?'” पूछेंगे आधुनिक युग के लोग जो पाश्चात्य पद्धति में शिक्षित हों । “इतना कुछ 
के रहते हुए गो-सेवा ही क्यों? गो की विशेषता क्या है? वह तो केवल एक पशु है ।'”. उ) 
. उसके उत्तर में हम कहते हैं, “मगर गो साधारण पशु नहीं है । और उनकी सेवा करने से 
ऐसे फल प्राप्त होते हैं जिसकी चिन्ता भी हम नहीं कर सकते हैं । हमारे पूर्वज इतने विचक्षण | 
थे कि वह गो के इस अचिन्त्य स्वरूप को जानते थे और इसी लिए पूर्वकाल में हर घर में गो 
एवं तुलसी का वास होता था।'” | 


(abr. Cele 0000 


६, ० 


अनादि काल से गो को एक पवित्र प्राणी की संज्ञा दी गई है । पवित्र प्राणी का अर्थ यह है कि वह 
सभी कल्मषों व मलिनताओं से परे है एवं स्वयं सभी को पवित्र बना डालने की क्षमता रखता 
है। इस ग्रन्थ में हमलोग इस बात की पुष्टि करेंगे व गो की पवित्रता को स्थापित करेंगे। 
गो-सेवा के वास्तविक अर्थ को भी इसमें समझाया जाएगा एवं इसका भी प्रतिपादन होगा कि 
मानव समाज के लिए गो-सेवा कैसे हितकारी है । आइये पवित्र गो को बेहतर जाने । 

म "SI 


धर्म सबकी धारण करे Ee 


महाभारत, शांति पर्व, अध्याय १०९ में कहा गया है- 


धारणात्‌ धर्म इत्याहुः 


इसका तात्पर्यं यह है कि धर्म वह है जो सब को धारण करे, जो सब की रक्षा करे, जो सब को 
पुष्ट करे । अतः धर्म द्वारा व्यक्ति अपने आप का, अपने परिवार का, अपने समाज का, अपने 
देश का व अंतत: सम्पूर्ण मानव जाति का रक्षण-पोषण करता है। धार्मिक व्यक्तिगणों के 
हृदय में कई प्रकार के सद्गुण विद्यमान रहते हे जिनके द्वारा वह मानव जाति के 
रक्षण-पोषण का कार्य करते हैं । इनमें प्रमुख हे दो गुण-परोपकार व निरपराध । 


“परोपकार” शब्द का अर्थ है दूसरों के हित के लिए कार्य करना । अतः परोपकारी व्यक्ति 
निःस्वार्थ रूप से परहित के कार्य में रत रहता है । निरपराधी व्यक्तिगण ऐसा कोई भी कार्य 

नहीं करते हैं जिससे अपर व्यक्ति को किसी प्रकार का क्लेश पहुँचे । यह समझना सरल है कि. 
यदि यह दो सद्गुण समाज के अधिकाधिक लोगों में विकसित हो जाएं तो इस संसार का स्वरूप 
पूर्ण रूप से बदल सकता है। ce 


इस जगत के सृष्टिकर्ता की यही इच्छा है कि मनुष्य का जीवन सुखमय, शांतिमय व मंगलमय | 

हो । इसलिए वह निरपराधी और परोपकारी लोगों से प्रसन्न रहते हैं, क्यों कि इन्हीं दो 
सद्गुणों से युक्त लोग संसार को सुखमय व शांतिमय बना सकते हैं | जिससे कि मनुष्यगण | 

अपने अंदर. इन सद्गुणों को विकसित कर सकें, सृष्टिकर्ता प्रभु ने हमारे समक्ष एक 
निरपराधी व परोपकारी प्राणी का आदर्श उदाहरण बना कर रखा है । और यह आदर्श प्राणी | 


mo त ` ` 


है गो! संस्कृत शब्द “गो'' से गाय, साँढ व बछडे-बछियो के समाहार को समझना चाहिए, न 
कि केवल गाय को । इस ग्रन्थ में “गो”” शब्द का प्रयोग इसी अर्थ में किया गया है । 


और अग्रसर हो ने के पूर्व कुछ और विषयों पर विचार करना उचित होगा। 


विक 


संसार के विभिन्न लोगों की मानसकितायें व संस्कार भिन्न-भिन्न प्रकार के होते हैं । उस के 
अनुसार लोगों का धर्म भी भिन्न-भिन्न होता है। परन्तु सभी धर्मों का परिपक्व फल है 
भगवद्भक्ति। श्रीमद्‌भागवत महापुराण की उक्ति है (१.२.६) 


स वै पुसां परो धमो यत्तो भक्तिरधोक्षजे ” 


“मनुष्य का परम घर्म वही है जिससे अधोक्षज (श्री हरि) 
में भक्ति उत्पन्न हो।'' 

आजकल “भक्ति'' शब्द से लोग मात्र कुछ कार्य-विशेष समझते हैं, जैसे पूजा करना, तीर्थ 
भ्रमण करना, कीर्तन करना, इत्यादि । परन्तु ईश्वर स्वयं शास्त्रों में समझाते है कि भक्ति का 
अर्थ है ईश्वर की निःस्वार्थ सेवा। अब “सेवा'' शब्द का सही अर्थ ज्ञात होना आवश्यक है । 
सेवा का अर्थ यह है कि सेवक केवल सेव्य की तुष्टि के लिए ही कार्य करे, किसी और कारण से 
नहीं, यहाँ तक कि अपनी तुष्टि के लिए भी नहीं । अत: भक्त, अर्थात्‌ ईश्वर के सेवक का मन 
केवल एक ही विषय पर केन्द्रित रहता है - ईश्वर को संतुष्ट करना। उसे अपनी मुक्ति की ` 
भी चिन्ता नहीं रहती है। 


इस.रूप से ईश्वर की सेवा में रत रहने की आकांक्षा केवल किसी भक्त के संगति से ही मन में 
उत्पन्न होती है । जिन भक्त की संगति से इस प्रकार की आकांक्षा मन में उत्पन्न हो, उन्हें 
साधक गुरू रूप में स्वीकार करता है। फिर वह गुरू-सेवा में रत हो जाता है। साधक का 
मनोभाव परिपक्व होने पर- गुरू सेवा ही ईश्वर सेवा बन जाता है और अंतत: वह सम्पूर्ण 
सृष्टि को ईश्वर का जानकर सम्पूर्ण सृष्टि की सेवा में रत हो जाता है । 


_ ६ “मनुष्य का परम धर्म वही है जिससे 
अधोक्षज (श्री हरि) में भक्ति उत्पन्न हो।'' 


श्रीमद्भागवतम्‌ (१.२.६) 


भक्ति का सार है भगवान की सेवा में तल्लीन रहना। 


अब “सेवा”” के विषय में थोड़ी और चर्चा करते हैं | “सेवा'' शब्द का मूल अर्थ यह है कि 
सेवक के मन में सेव्य को संतुष्ट करने की ही चिंता हो, जिससे कि कभी भी किसी प्रकार का 
क्लेश उन्हें न पहुँचे । अत: सेवा में रत होने के कारण, सेवक का मन सर्वदा सेव्य के चिंतन 
में ही रत रहता है । यहाँ तक कि वह अपने व्यक्तिगत हित-अहित की चिंता भी नहीं करता 
है । इस अवस्था में सेवक का मन व हृदय सेव्य व्यक्ति के मन व हृदय से एक हो जाता है। 
सेव्य की रुचि ही सेवक की रुचि बन जाती है। सेव्य की इच्छाएँ ही सेवक की इच्छाएँ बन 
जातीं हैं । इस अवस्था को बोलते है “एकता'' क्यों कि इस अवस्था में सव्य व सेवक के मन 
एक-जैसे हो चुके होते है । 

जब सेवक के मन व हृदय सेव्य व्यक्ति के मन व हृदय से एक हो जाए, तो सेवक के सभी कार्य 
सेव्य व्यक्ति की इच्छाओं के अनुकूल होते हैं । सेवा करने की इस अनुकूल अवस्था को बोलते 
हे आनुकूल्य'' या “अनुकूलता'' । 

अतः निर्णय यह हुआ कि सेवक के मन व हृदय में जब सेव्य व्यक्ति के मन और हृदय से एकता 
हो, तो उनका आचार संहिता होता है अनुकूलता या आनुकूल्य का। 


अतः एक शुद्ध भक्त सर्वदा, चाहे वह किसी भी परिस्थिति में क्यों न हो, ईश्वर का आनुकूल्य 


ही करता रहता है। भक्त के इस मनोभाव को श्री गोविन्द लीलामृतम्‌ ग्रन्थ (१३.११३) में | 


सुंदर रूप से व्यक्त किया गया है । 3 ९24 3 
३) ॐ) 
33 33 39 22 


तृप्तावन्यजनस्य तृष्तिमयिवा दु:खे महादु:खिताः 
FO लन्धै: स्वीयालिदु:खतिचयौरनो हर्षबाधोदया:। 
# >> स्वेष्टाराधन तत्परा इह यथा श्री वैष्णवश्रेणयः 


१) 
{i}, 


कास्ता ब्रूहि विचार्य चन्द्रवदने ता मद्रयस्या इया:॥ 


“वह अन्य जनों की तृप्ति से स्वयं तृप्त होते हैं। उनके दुःख से स्वयं महादु:खी होते 
हैं । परन्तु स्वयं सुख या दुःख पाने से उनमें सुख दु:ख उदित नहीं होते हैं। इस भाव 
से भक्त गण अपने इष्ट देव की आराधना में तत्पर रहते है ।'' 


[गो - अनुकूलता का शिखर ५000 


“अनुकूलता”? का अर्थ समझने के पश्चात्‌ अब हम यह देखेंगे कि पूर्ण रूप से जो प्राणी ईश्वर 
का व उनकी सृष्टि का आनुकूल्य करता है, वह है “गो'' । 


जैसे कि पहले समझाया गया है, निरपराधी व परोपकारी होना वह दो सद्गुण हैं जो ईश्वर को 

अत्यंत प्रिय है । यह तो एक सत्य है कि गो अत्यंत परोपकारी व निरपराधी प्राणी है। गो 
अपना सर्वस्व देकर केवल जगत का परोपकार करते हैं । यहाँ तक कि उनका मल मूत्र भी 
पवित्र है एवं सब को पवित्र कर देते है। किसी वैदिक यज्ञ को सुष्ठु रूप से अनुष्ठित करने के 
लिए यह आवश्यक है कि उस स्थान को गोबर से लेप कर पवित्र किया जाए। कई धार्मिक 
अनुष्ठानों में श्रद्धालुओं को अमृत-समान “पंच-गव्य'' का सेवन कराया जाता है। यह 
पंच-गव्य बनता है दूध, घी, दही, गोमूत्र व गोबर से । इसकी तुलना अब इस बात से कीजिए 
कि साधु-महात्माओं का मल-मूत्र अत्यंत अपवित्र व प्रदूषण फैलाने वाले होते हैं अत: इस 
आधार पर कहा जा सकता है कि पूज्य देवतागण व महात्मा गण की परोपकारिता भी गो की 
परोपकारिता के सामने फीकी पड़ जाती है । 

का आनुकूल्य ईश्वर के प्रिय प्राणी हैं। 


मनुष्यगण यदि भक्ति मार्ग में अग्रसर होना चाहे तो उन्हे अपना अहंकार का त्याग कर, . हे. 
ईश्वर की अनुकूलता करने की आवश्यकता होगी। परन्तु ईश्वर की विशिष्ट सृष्टि-गो की | 
बात कुछ और है । उनका अस्तित्व ही इसलिए है कि वे ईश्वर व उनकी सृष्टि का आनुकूल्य | 3: 
करें । उन्हें इस बात की आवश्यकता नहीं है कि वे प्रयत्न कर के अहंकार का नाश करें व 
अपने आप में शुद्धि लाये । गो अपने आप में शुद्ध है, पवित्र है, औरो को पवित्र करने वाले 
हैं । वे तो परोपकारी व निरपराधी प्राणी के आदर्श हैं । वे ऐसे प्राणी है जो एकमात्र ईश्वर का 
व उनकी सूष्टि की अनुकूलता करते हैं । अत: वे ईश्वर की अनुकूलता के चरम शिखर है । वे 
जन्म से ही ईश्वर के परम भक्त हैं । 


अपनी वासनाओं की पूर्ति करता है । परन्तु गो की सृष्टि इन कारणों से परे है। ईश्वर ने गो 
की सृष्टि एक आदर्श के रूप में किया है, जिसे देखकर हमें प्रेरणा मिले एवं हम भी परोपकारी 
व निरपराधी बन कर ईश्वर का आनुकूल्य करें व अपने जीवन को धन्य करें । ईश्वर स्वयं 
अपने इस विशेष सृष्टि से इतना प्रेम करते हैं कि गो को उन्होंने अपने चिन्मय धाम में 
विशेष स्थान दिया है एवं उस धाम का नाम भी गो पर ही आधारित किया है । उस चिन्मय 
धाम का नाम है “गोलोक धाम'' जहाँ साधक गण पहुँचने के इच्छुक रहते हैं । उदाहरणार्थ 
ऋतक मंत्र १.१५४.६ में है- 

“वा वा वास्तून्युश्मसि गमध्ये यत्र गाको भूरिशूगाः अयास:।” 

“हम सब आपके गृह समूहों में पहुँचने के अभिलाषी हैं, जहाँ प्रशस्त शृंग 
वाले वांछितार्थ फलप्रद मंगलमय गो समूह विराजित हैं।'' 


भगवान्‌ श्री कृष्ण ने एक छोटे बच्चे के रूप में ही 
पूतना जैसी भीषण राक्षसी का वध किया था। तो यह 
र भी संभव था कि कारागार में आविर्भाव के पश्चात्‌ 
५| मथुरानगरी में ही कंस का वध कर देते । अत: इससे 
हम जान सकते हैं कि उनका मथुरा से गोकुल चला | 
जाना कंस के भय से नहीं था। वह तो संसार को | 
अपनी लीलाओं से गो-सेवा का महत्व दर्शाना चाहते _ 
थें। इसी कारण से उन्होंने गो-सेवकों के बीच | 
रहकर गोप-गोपी व गो के साथ मिलकर कई प्रकार 

चूके गो ईश्वर के साथ अनुकूलता- पू की लीलाओं काप्रदर्शनक्या।. | 
व्यवहार करते हैं, वे ईश्वर के भ्रिय है ७ ० ~, wr ENT 

है, गो अनुकूलता है । 


4 जी से उनका गहरा संबंध है। उनके नाम हैं गोपाल व गोविन्द। उनका निवास स्थान था 
y ल। जिस समाज में वह रहते थे वह था गोप-गोपियों का। श्री व्रज धाम में उनका मुख्य 
० डी गो-सेवा। व्रजवांसियों की गो सेवा से आकृष्ट होकर ही भगवान्‌ श्री व्रजधाम मे 
 आविर्भूत हुए। अतः हम देखते हैं कि वेद-पाठ या तपश्चर्या या धन-ऐश्वर्य आदि से ईश्वर 
उतना आकृष्ट नहीं होते हैं जितना कि सरल व सच्चे भाव से किए गए गो-सेवा से । इससे 
भगवान्‌ इतना आकृष्ट होते हैं कि वह सोलह कलाओं से युक्त अपने पूर्ण स्वरुप में श्री 
व्रजधाम में आविर्भूत हो जाते है । 


. श्री ब्रजधाम में, व्रजवासियों के संग उन्होनें शुद्ध आध्यात्मिकता का प्रदर्शन किया और यह 
दर्शाया कि विशुद्ध आध्यात्मिकता का स्वरूप है भगवद्भक्ति, जिसका सार है एकता व 
अनुकूलता । यही है मूल शिक्षा जो भगवान्‌ श्री कृष्ण ने श्री व्रजधाम में गोप-गोपियों के संग 
गो-सेवा के माध्यम से जगत्‌ को दर्शाया | चूंकि गो पूर्ण रूप से ईश्वर की अनुकूलता करते है 
ईश्वर उन से अत्यधिक प्रेम करते हैं । और चूंकि ईश्वर को उनका आनुकूल्य पसंद है, गो 
आनुकूल्य करते हैं । 


इस जगत में श्री कृष्ण ने एक विशिष्ट लीला 
द्वारा यह दर्शाया कि किस प्रकार वह गो 
सेवकों की रक्षा करते हैं तथा जगत्‌ में 
. | उनकी गरिमा बढ़ाते हैं। एकबार उन्होंने 

| व्रजवासियों को परामर्श दिया कि इन्द्र की 
| पूजा न करके वह सब गोवर्धन पर्वत की पूजा 
करें क्यों कि गोवर्धन पर्वत गो चराने के लिए 
भूमि व घास प्रदान करते थे । ऐसा किए जाने 
पर क्रुद्ध इन्द्रदेव ने व्रजधाम को जलनिमग्न 
करने के लिए भारी वर्षा प्रारम्भ कर दिया। 
| तब व्रज के गो व गो-सेवकों की रक्षा के लिए 

॥ उन्होंने अपने वाम हस्थ की कनिष्ठिका पर 
गोवर्धन पर्वत को छत्र के रूप में धारण कर 
लिया एवं सात दिन तक उन्होंने सब की रक्षा 
की । अंततः इन्द्रदेव अपना भूल जानकर श्री 
कुष्ण के चरणों पर गिर पड़े | इस प्रकार 

उन्हो गो 

श्रीकृष्ण ने निज करकमलों द्वारा गोवर्धन पर्वत 000 0000 की 


उत्तोलन करके उन पर्वत को अमर कर दिया। यह श्री बृहदूभागवत्तामृतम्‌ ग्रन्थ (१.१.७) में ~ 
इसलिए था क्योंकि गोवर्धन पर्वत ब्रज के गोके _ शिसिपहै। उ. 39 39 


चरने के लिए भूमि व घास ग्रदान करते थे। 


गोवर्घनो जयति शैलकुलाधिराज: 
यो गोपिकाऽभिरुदितो हरिदासवर्यः। 


“गोवर्धन की जय हो जो कि पर्वतकुल के राजा हैं एवं जिनको 
गोपिकाओं द्वारा श्री हरि के दासों में सर्वश्रेष्ठ कहा गया ।'" 


गोवर्धन पर्वत, जैसा कि नाम से ही ज्ञात होता है, व्रजाम के गोवंश के वर्धन के लिए गो 
चराने की भूमि व घास प्रदान करते थे । गो के प्रति किए गए इस सेवा से प्रसन्न होकर स्वयं 
भगवान्‌ ने उन्हें अपने कर कमलो से उठा कर उनकी गरिमा व प्रतिष्ठा को जगत्‌ में बढ़ा 
दिया । गो-सेवकों की जय हो ! 

स्वयं भगवान ग॒ 


एकबार जब ब्रह्माजी ने श्री कृष्ण के गोधन को चुरा लिया था तो स्वयं भगवान्‌ श्री कृष्ण ने 
अपने आप को असंख्य गाय, वृषभ व बछड़ों के रूप में विस्तृत कर लिया और एक वर्ष तक वह 
इन रूपों में विद्यमान रहें । भगवान्‌ यह नहीं चाहते हैं कि मानव समाज एक दिन के लिए भी 
गो के पवित्र संग से वंछित रहे । अत: आवश्यकता पड़ी तो स्वयं गो बन कर घास खाए व 
गोशालाओं में रहे | यह घटना लगभग ५००० वर्ष पूर्व घटी थी। उस एक वर्ष के अंतराल में 
श्रीकृष्ण (गो के रुप में) के संतान जन्म लिए थे एवं उनके वंशज इस पवित्र भूमि की गोसंपदा 
में आज भी विद्यमान हैं । 


सर 


क्र 

जब ब्रह्माजी ने ब्रज के गो-संपदा को चुरा लिया, तो श्री कृष्ण ने 
अपने आप का विस्तार किया व असंख्य गाय, वृषभ व बछडे-बछिया 
बन गए। इस रुप में वह एक वर्ष रहे। 


इस पुण्य भारत भूमि में असंख्य स्थानों पर शिव लिंग की 
प्रतिष्ठा की हुई है जहाँ प्रतिदिन भक्तगण अधिकाधिक 
संख्या में पहुँच कर महादेव जी की आराधना करते है। 
शंकर जी के प्रत्येक मंदिर में स्थापित हैं उनके वाहन, नंदी ॥ह 
बैल, जो उनके समीप बैठकर सर्वदा ईश्वर का दर्शन करते ||?" 
रहते हैं । भक्तगण शंकरजी के पूजन के साथ-साथ नंदी का 
भी सश्रद्ध पूजन करते हैँ । इस प्रकार महादेव शंकर यह 
दर्शाते है कि उनकी आराधना के साथ-साथ गो की भी | 
. आरधना होनी चाहिए। भगवान्‌ जी के अभिषेक में | “ 
गो-दुरध द्वारा अभिषेक अनिवार्य है । ब, 


महादेव शंकर की जय हो जिनके अनन्य संगी है गो! 0 5 
शंकर जी की पूजा के साथ 


गो - सभी देवी-देवताओं का निवास स्था उनके वाहन नन्दी का भी पूजन 
स्कन्दपुराण (आवन्त्य खण्ड, रेवाखण्ड, ८३.१०४-११२) में | 

उक्त है - “गो सर्वदेवमयी और वेद सर्वगोमय हैं | गो के 

सींगों के अग्रभाग में नित्य इन्द्र निवास करते हैं। हृदय में कार्तिकेय, सिर में ब्रह्मा और 
ललाट में वृषभध्वज शंकर, दोनों नेत्रों में चन्द्रमा और सूर्य, जीभ में सरस्वती, दाँतों में 
मरुदूगण और साध्यदेवता, हुँकार में अंग-पद-क्रम सहित चारों वेद, रोमकपो में असंख्य 

तपस्वी और ऋषिगण, पीठ में दंडधारी महाकाय महिषवाहन यमराज स्तनों में चारों पवित्र हु 
समुद्र, गो-मूत्र में विष्णु-चरण से निकली हुई पापनाशिनी गंगाजी, गोबर में पा प क्यै 
सर्वकल्याणमयी लक्ष्मीजी, खुरो के अग्रभाग में गन्धर्व, अपसराएँ व नाग निवास करते है। _ | 
सागरान्त पृथ्वी में जितने भी पवित्र तीर्थ हैं, सभी गो के देह में रहते हैं । विष्णु सर्वदेवमय है, 3 
गो विष्णुजी के शरीर से उत्पन्न हुए हैं । विष्णु व गो-दोनों के ही शरीर में देवता निवासत | 
करते हैं । अत: गो को मनुष्य सर्वदेवमय कहते है ।'' “रः 
इत्यादि में भी किया गया है । जिस प्रकार भगवान्‌ का विश्वरूप भगवद्गीता में समझाया गया. 
है, उसी प्रकार गो के विश्वरूप का वर्णन इन शास्त्रों में किया गया है । चूंकि पवित्र गो सभी 
देवताओं का, सभी तीर्थो का, गंगाजी का व भगवान्‌ विष्णु का निवास स्थान है, केवल | 

गो के विश्व रूप का वर्णन अथर्व वेद, महाभारत, ब्रह्माण्डपुराण, पद्मपुराण, भविष्य पुराण, 
+ 
~ 
3 

गो-सेवा द्वारा ही, इन सब के पूजन का व तीर्थ भ्रमण करने का फल प्राप्त हो जाते है। 
3) . 
यथा गौश्च तथा विग्रो यथा वित्रस्तथा हारिः। 7 ५ 
हरिर्यथा तथा गंगा एते न ह्ववृषा: स्पृता:॥ + 
“जैसे गो, वैसे विप्रगण, जैसे विप्रगण, वैसे श्री हरि, 3 ३२) 
जैसे श्री हरि, वैसी गंगाजी, यह सब पापनाशक हैं ।'' १ - । 
पद्म पुराण (सृष्टि ४८.१५५) | 


जब गो तुष्ट होते हैं, तब सभी देवतागण व स्वयं श्री हारि तुष्ट होते हैं । उदाहरणार्थ, जब _ 
किसी के देहान्त के पश्चात्‌ श्राद्धकर्म किया जाता है, तो सम्पूर्ण कर्म की समाप्ति के पश्चात्‌ 
पिण्ड गो को खिलाया जाता है। यदि उस पिण्ड के भक्षण से गो तृप्त होते है Vi ५, ड 
निमित्त श्राद्धकर्म किया जाता है, उस आत्मा को सद्गति प्राप्त होतीहै। | 3 छ 
गो सेवा करने वालों को सुख व समृद्धि स्वयं गले लगाते है। महाभारत, अनुशासन पर्व “३ 
६९.१२-१३ में कथित है- ३, र. 2, 2000 00 
| $4) ` घ्रासमुध्टिं परगवे दद्यात्‌ संवत्सर तु यः। 3० उ 59 
र >> .._ अकृत्वा स्वयमाहार ब्रत तत्‌ सुका 1 002 
73 321 उप 0 CHR 
_ “जो एक वर्ष तक प्रतिदिन स्वयं जन से पहले दूसरे की गो को घास प्रदा 

गो इतना पवित्र प्राणी है कि उनके स्पर्श मात्र से पापों का क्षय होता है। तो आ की 
बात ही क्या जो एकता और अनुकूलता के साथ उनकी सेवा में तल्लीन रहें । पद्मपुराण, ` 


सृष्टि खण्ड ५७.१६४-१६५ में कथित है- aE” र 


35 32 35 ३० 32 32 30 30 की 0 0) 


गा च स्पृशाति यो नित्य स्तात भवति तित्यशः। अतो मर्त्य: अपुष्टैसतु सर्वपापैः अमु च्यते॥ 
गवां रजः खुरोद्‌भूत शिरसा यस्तु धारयेत्‌। स॒ च कीर्थजले स्नात: सर्वपाण: ग्रमु च्यते ।। 


“जो मनुष्य प्रतिदिन स्नान करके गो का स्पर्श करता है, वह समस्त पापों से मुक्त 
हो जाता है। जो गौओ के खुरों से उड़ी हुई धूल को शिर पर धारण करता है वह 
मानो तीर्थ के जल में स्नान कर लेता है और समस्त पापों से मुक्त हो जाता हे।'' 


गो को तृप्त करने का अर्थ है सभी देवी-देवताओं को तृप्त करना। और तृप्त देवी-देवतागण 
गो-सेवकों को इह लोक व परलोक में सभी प्रकार की संपदाओं से पूर्ण कर देते हैं । अतः 
महाभारत (अनुशासन ८३.५०-५२) में कथित है, 


गोषु भक्तश्च लभवे यद्‌ यदिच्छति मानव:। स्त्रियोऽपि भक्ता या गोषु ता च काममवाणुयु:॥ 
पुत्रार्थी लभते पुत्रं कन्यार्थी तामवाुयात्‌। धनार्थी लभते वित्त धर्मार्थी धर्ममाणुयात्‌ ॥ 
विद्यार्थी चाणुयाद्‌ विद्यां सुखार्थी ्राणुंयात्‌ सुखम्‌। न किचिद्‌ दुर्लभं चैव गवा भक्तस्य भारत ॥ 


छ गो में भक्ति रखने वाले मानव जो जो 

| चाहते हे, पाते है। जो स्त्रियाँ गो के भक्त 
हैं, उनकी भी सब कामनाओं की पूर्ति होती 
है। जो पुत्र चाहते है, उन्हें पुत्र प्राप्त होते 
है, जो कन्या चाहते है, उन्हें कन्या प्राप्त 
होती है, जो धन चाहते हैं उन्हे धन प्राप्त 
होता है, जो धर्म चाहते हैं, उन्हें धर्म प्राप्त 
होता है, जो विद्या चाहते हैं उन्हें विद्या प्राप्त 
पे होती है, जो सुख चाहते हैं, उन्हें सुख प्राप्त 

है | होता है। हे भारत! गो के भक्तों के लिए 
कुछ भी दुर्लभ नहीं है ।” 


गो-सेवक तो यमराज से भी भीत नहीं होते 
हैं। गो सेवा की शक्ति से तो मनुष्य 


pa i kt 


महाभारत में कथित है कि जो स्वयं भोजन से जन्मममृत्यु के बंधन से भी मुक्त हो जाते 
पूर्व दूसरे के गो को घास प्रदान कर करता  । 
है, उसकी सभी मनोकामनाएँ पूर्ण हैं। 


ईश्वर ने मनुष्य की रचना उनके प्रतिनिधि के रूप में की है । उन्होने मनुष्य को ज्ञान प्राप्त 
करने की शक्ति और ज्ञान का भीत प्रदान किया है जिससे कि मनुष्य ज्ञानी होकर सब 
के उपकार के लिए कार्यरत रहें। इससे सम्पूर्ण मानव समाज सुखी, निर्भय, शांत व समृद्ध रह 


ईश्वर अपनी विशिष्ट सृष्टि, गो से अत्यंत प्रेम करते हैं । यदि हम भी उनसे प्रेम करें तो 
ईश्वर हम पर अवश्य ही प्रसन्न होंगे। 


सकता है । परन्तु जब हम ईश्वर दत्त नियमों की उपेक्षा कर, स्वतंत्र मानसिकता से अपने 
आप को इस सृष्टि के स्वामी समझ बैठते हैं तो सम्पूर्ण समाज में अराजकता और उच्छूंखलता 
जैसे दुर्गुण फैल जाते हैं । और सम्पूर्ण समाज व्यथित रहता है । इस व्यधित अवस्था से मुक्त 
होकर यदि समाज आज सुखी व शांत अवस्था को प्राप्त करना चाहे तो यह आवश्यक है कि. 
मनुष्य अपने कार्यो को ईश्वर की इच्छा के अनुरूप करें। अब प्रश्न यह है कि वर्तमान 
उच्छूंखल अवस्था से यह समाज किस प्रकार सही दिशा में अग्रसर हो? इसका उत्तर है 
गो-सेवा के द्वारा। पाश्चात्य पद्धति में शिक्षित आज के मानव गण के लिए यह उत्तर संभवतः 
अस्वीकार्य होगा। परन्तु यही सत्य है । इस बात की चर्चा पहले की जा चुकी है कि ईश्वर को 
गो से कितनी प्रीति है। यदि हम मनुष्यगण भी उनसे प्रेम करें व उनकी सेवा करें तो ईश्वर 
अवश्य ही हमसे प्रसन्न होंगे व हम सब के हृदय में उन सभी सद्गुणों को स्वत: स्फुर्त करेंगे 
जिनके द्वारा हम सब मिलकर मानव समाज को सुखी, समृद्ध, स्वस्थ, निर्मय, प्रगतिशील व 
शांत बना सकें गे । ः १३. 

जब कोई शिशु अपनी माँ का दूग्ध पीना छोड़ देता है, तब उसकी पुष्टि गो-दुग्घ द्वारा होती 
है । माँ के दुग्ध का सबसे उत्तम विकल्प है गो का दुग्ध । हमारी माताएँ तो केवल अपने ही 
शिशु को दुग्ध पान करातीं हैं परन्तु गो सम्पूर्ण विश्व को दुग्ध पान कराती है । अत: वह तो 
विश्व की माँ है। और इस बात को न भूलें की श्री व्रजधाम में तो गो माता ने ब्रह्मांड के 
सृष्टिकर्ता को दुग्ध पान कराया था। 4 ८ 32 ड 
शास्त्र, जो कि ईश्वर-प्रदत्त ज्ञान है, कहते हैं, “गावो विश्वस्य मावरः?? अर्थात्‌ गो विश्व की 
माँ है । माँ में अपने सन्तान का प्रेमपूवर्क निःस्वार्थ रूप से देख रेख करने की वृत्ति होती है। 
अर्थात्‌ अपने निरपराधी व परोपकारी वृत्ति द्वारा वह सन्तान की अनुकलता करती है । चूँकि 


गो ईश्वर की अनुकूलता करती है, वह 
उनकी सृष्टि में सभी के प्रति माँ जैसी 
निरपराधी व परोपकारी वृत्ति अपनाती है । 
अत: गो को विशव की माँ की संज्ञा दी जाती 
है। 


| 
गो सेवा का ऐसा फल होता है कि गो सेवकों | 
की चित्त-वृत्ति में सब के प्रति माँ जैसा 
॥ ॥ नि:स्वार्थ सेवा भाव व प्रेम भाव उदित हो 
॥ जाते हैं । इस का अर्थ यह है कि यदि मानव 
॥ समाज में गो सेवा बड़े पैमाने पर किया जाए 
| तो अधिकाधिक लोगों में मातृ समान 
| सद्गुणो का व सदूभावों का उदय सम्भव है । 
॥ यह माँ जैसा प्रेम भाव समाज में सब की रक्षा 


गो विश्व की माता है। ब्रज में तो उन्होंने विश्व ह र ला रु हो । य 
के सृष्टिकर्ता को भी दुग्ध पान कराया था। 

“मातरः सर्वभूतानाम्‌ गावः सर्वसुखप्रदाः?” 
“गो सब प्राणियों की माँ है व सर्व प्रकार के सुखों को देने वाली है।'' 
गो-सेवा का सच्चा अर्थ HE . 


जैसे कि पहले बताया जा चुका है, किसी की सेवा का अर्थ है [ह्या 
मन व हृदय में एकता व कार्य में अनुकूलता। अतः गो को |^ ६ 
मात्र कुछ खिला देने से ही सच्ची सेवा नहीं मानी जाती है। | 
सच्चा गो सेवक सर्वदा, सर्व अवस्था में, सर्व प्रकार से गो के | । 
हित के लिए कार्य करने को तत्पर रहता है। उसका मन इस | 
बात पर कदापि केन्द्रित नहीं रहता है कि गो से किस प्रकार (1... 
वह स्वयं लाभ उठा सके । उसका मन तो सदैव यह सोचता है | (छो, 

कि किस प्रकार गो को तृप्त रखा जाए। वह यदि गो का दुग्ध | 
पान करता है, तो वह बछड़े को तृप्त करने के पश्चात्‌ जो ५ 
दुग्ध बच जाए उतना ही दूहता है । इस प्रकार सच्चा गो सेवक |. ४ ० ४ MN 
गो माता को व बछड़े को तृप्त कर देने के पश्चात्‌ ही ३८५ 
कृतज्ञतापूर्वक उनसे दुग्ध ग्रहण करता है। इस प्रकार का आ 

दुग्ध सात्विक गुणों से परिपूर्ण रहता है तथा उसका पान सच्चे गो सेवकों का मन केवल 


से मानव मन सात्विक होता है व शरीर पुष्ट इसी बात पर केन्द्रित रहता है 
कंर नः दोतते । कि गो का हित कैसे हो। 


ares सार ` . 2 


ऐसे लोग श्रेष्ठ मानव बनकर समाज के हित के लिए कार्य करते है । 


सच्चा गो सेवक गो को अपने परिवार का सदस्य मानता है एवं अन्तकाल तक उसी प्रकार 
उनकी सेवा करता है । चूंकि गो में सभी देवी-देवता विद्यमान हैं, उनकी सच्ची सेवा से सभी 
देवी-देवता तुष्ट होते हे । 


[गी केवल भारतीय नस PE गाठतीयन इः 
गो केवल भारतीयनसला 


यहाँ इस बात का स्पष्टीकरण आवशयक है कि शास्त्रों 
में जिसे “गो”” कहा जाता है, वह केवल भारतवर्ष में | 
पाई जाने वाली गाय व साँढ की नसले हैं। यही वह |.) 
प्राणी है जिनकी सृष्टि ईश्वर ने निरपराधी व | 
परोपकारी प्राणी के आदर्श के रूप में किया है एवं जो | ह 
ईश्वर को अत्यंत प्रिय हैं। इन्ही के शरीर में सभी 1६८ 
देवी-देवता विद्यमान है तथा इन्ही का गोबर पवित्रकारी 
है तथा इन्ही के मूत्र से सर्वप्रकार की अपवित्रता व रोगों | 5: 
का नाश होता है। इन्ही का दुग्ध सात्विक गुणों से शिल 
परिपूर्ण है। इन्ही की सेवा से गो-सेवा का पुण्य प्राप्त ३०० वु पूर्व" aC so 
होता है । इस पवित्र भूमि में पाए जाने वाले गो पुराणों शुक ट bs 

में कथित दैवी “कामधेनु '' के वंशज है । 

पाश्चात्य वैज्ञानिक गण विश्व के किसी भी स्थान में पाए जाने वाले गाय व साँढ की नसलों 
को एक ही पशु मानते हैं जिसका अंग्रेजी नाम काऊ है एवं वैज्ञानिक नाम “बोस टौरस'' है। 
परन्तु गो की शास्त्रीय परिभाषा केवल भारतवर्ष की देशी गाय व साँढ़ के लिए ही लागू होती 


ETNIES 


पाये गये हड़प्पा की 


घवा 


एक भारतीय गाय। भारतवर्ष के शुद्ध देशी गाय व साँढ़ को ही “गो” कहते हैं। 
इन्हीं की महिमा शास्त्रों में कथित हैं। विदेशी नसलों के लिए एवं उनसे मिश्रित देशी नसलों 
के oss शन पा गो की शास्त्रीय परिभाषा लागु नहीं होती है । 


33 ह । दूसरे देशो मे गाय व साँढ की जो नसले पाई जाती हैं उन्हें “गो'' नहीं कहा जाता है। 
Re उन्हे शास्त्रीय भाषा में “गवय'' कहा जाता है। आजकल गवय की 0201 को विदेश से 
भारतवर्ष में आयात किया गया है व उनकी देरी गो के साथ मिश्रित नसलें भी आजकल भारत 
में भारी संख्या में दिखती हैं, जिन्हें लोग गो समझ बैठते हैं । इनमें से काई भी “गो”” नहीं है । । 
देशी गो का पहचान ही अलग है । देशी गो के गले के नीचे झूलता हुआ गल कम्बल रहता है, 
पीठपर कूबड़ रहता है, वे प्रशस्त सींग व लम्बे कानों से युक्त होते हैं । इनकी आँखो मे प्रेम 
भाव झलकता है, इनका दुग्ध मीठा व सात्विक होता है, इनके शरीर से एक विशेष प्रकार का 
सुगन्ध आता है एवं इनकी गूँज में सम्पूर्ण वेद मन्त्र ध्वनित होते है । 


पुण्य भूमि, भारतवर्ष में गो मानव संस्कृति का मूल माना गया है । अनादि काल से इस देश की 
अर्थव्यवस्था गो व कृषि पर आधारित रही है। जहाँ दुग्ध व उससे बने हुए अत्पाद शरीर व 
मन को पुष्ट करते हैं वहीं दुग्ध से कई लोग अपनी जीविका भी चलाते है । गोबर को ईंधन 

|? या उर्वरक के रूप में बेचने मे भी एक नियमित आय प्राप्त होता है । साँढ कृषि व परिवहन के 
क्षेत्रों में महत्वपूर्ण सेवा करके देश की अर्थव्यवस्था को सशक्त बनाते हैं। अत: जिन 
परिवारों में गो का भी स्थान हो, उनकी अर्थव्यवस्था सुदृढ़ होती है । गोदुग्ध के सेवन से उन 
परिवार के सदस्य स्वस्थ रहते हैं। विस्मयकारी गुणों से परिपूर्ण गो-मूत्र के सेवन से वे 
शरीरिक रोगों से दूर रहते हैं । 


वैदिक संस्कृति का आधार है गो । वेद का ज्ञान स्वयं ईश्वर से आया है एवं मानव समाज के 
हित के लिए, महर्षि व्यासदेव ने उनका संकलन किया है। ईश्वर प्रदत्त इस शास्त्रीय ज्ञान में 
यह कथित है कि जिस समाज में गो की सेवा हो, वहाँ सभी देवता तुष्ट रहते हैं, जिसके 
फलस्वरूप वह समाज शांतिमय रहता है तथा उनकी अर्थव्यवस्था सुचारू रूप से चलती है । 


आजकल, देश की अर्थव्यवस्था बड़े उद्योगों 'पर निर्भर करती है। औद्योगिक समाज की 
आर्थिक स्थिति में समय-समय पर उछाल व गिरावट आते रहते है । जहाँ आर्थिक उछाल के 
समय समृद्धि दिखती है, वहाँ आर्थिक गिरावट (६०0०/८ depressi0n) आने पर लोग 
निर्धन व दुःखी दिखते है । परन्तु जो अर्थव्यवस्था शास्त्रों के अनुकूल रहती है, अर्थात्‌ जो 
गो, कृषि व गृह उद्योग पर निर्भर करती है, वह सदैव सुचारू रूप से चलती है तथा उसमें 
आर्थिक उछाल व गिरावट नहीं दिखते है, | 


| क 
आजकल विश्वभर में असंख्य गोशालाओं व फार्महाउसों का निर्माण किया गया है जहाँ गाय से 
आप्त दूध, मांस व चमड़े को बेच कर पैसे कमाये जाते है। ईश्वर ने तो गो कि. सृष्टि एक 

परोपकारी व निरपराधी प्राणी के आदर्श के रूप में किया है। परन्तु उच्छूङ्खलतावशतः ` 


छ” | द्र 


आज का मानव अधिक से अधिक दुग्ध पाने के लिए उन्हें पीड़ा देते है और अन्तत: माँस व 

34) गो-माँस भक्षकों की क्या गति होती है ? ॐ 
1 श्र श्री चैतन्य महाप्रभु की उक्ति है, ' गोवध करने वाले व गो माँस खाने वाले उतने सहस्त्र वर्ष तक नरक में कं 
। | कठोरयातना प्राप्त करते हैं जितना कि उस भक्षण की गई गो के शरीर में रोम होते हैं। उ 
RA (क्षी चैतन्य चरितामृत, आदि १७.१६६) Er, 


चमड़ा पाने के लिए अत्यंत क्रूर प्रक्रिया द्वारा इनकी हत्या करते हैं । स्वयं ईश्वर जिस प्राणी से 

इतना प्रेम करते हैं कि उन्होंने उसे अपने धाम में विशेष स्थान दे रखा है, उसे भानव जाति ` 
पीड़ा देकर निर्मम हत्या कर रही है । क्या ऐसे मानव जाति पर ईश्वर प्रसन्न होंगे? 3 
ईश्वर इस विश्व को हमारे कर्म के आधार पर चलाते हैं। हम अपने कर्म का जैसा बीज | 
बोएंगे, वैसा फल पाएंगे । आज सम्पूर्ण विश्व ईश्वर के प्रिय प्राणी की हत्या का बीज बो रहा | 
है । इसका फल मानव समाज को दु:ख और कष्ट के रूप में मिल रहा है । यह फल सामूहिक. | 
रूप में युद्ध, आतंकवाद, महामारी, प्राकृतिक दुर्घटना, इत्यादि के रूप में मिलता है।. . 

यह भी जान लेना आवश्यक है कि जो लोग प्रत्यक्ष रूप से गो हत्या नहीं कर रहे हैं, वह ' 
इस पाप में हिस्सा ले रहे हैं । कैसे आज सम्पूर्ण भारत भूमि में लगभग सभी Wns! कु) ` 
उत्पाद क्रय करते है और कई लोग गो-माँस का भक्षण भी करने लगे हैं। इन पदा र 
ग्राहक इनका क्रय करने के लिए कुछ अर्थ का व्यय करते हैं | यही वह अर्थ है जिससे गो ) ४“ 
निर्मम हत्या करके इन उत्पादों को तैयार करने की प्रणाली संचालित होती है। इतः Ei 34 
खरीदने वाले ग्राहक गो हत्या के पाप का उतना ही भागेदार हैं जितना कि हत्या करने है. ले. टर 
स्वयं! आतंकवादी कुकर्मों में प्रत्यक्ष खूपसे | 


भाग न लेने पर भी, वे आतंकवादी ही है ४ 

जो इस प्रणाली को आर्थिक सहायता 35 

करते है । ऊ 
j है <“ 

इस बात पर ध्यान देना आवश्यक है कि 

चर्म के स्थान पर ऐसे कृत्रिम विकल्प | 


आजकल बाजार में उपलब्ध हैं जिन्हें 
देखकर यह बताना असम्भव सा हो जाता ३: 
है कि वह उत्पाद चर्म का बना है यु छ 
नहीं इन उत्पादों का क रने $ 
समाज गो हत्या के. भीषण पाप से बब ४ 
FORE 00 = समुह 30 390 जी 00 3 
| “आकर्षक'? चर्म उत्पादों के पीछे छुपी हुई है एक आजकल समाज में भौतिकवाद की हवा 
320 ` जुयाक का) निरशराधी गको उप माण) नली हई (0 न झन 3: 
में नहलाकर, जम के पिटाई करते हैं ताकि उनका ,नेतिकजगत्‌ के अस्तित्व को स्वीकारते | 
CE अना का ल फिर कि फिर क्रूर प्रक्रिया से. अलात ५७, 
` सीहा णोती है। सा जारी के करता इधा हैं वे गह नहीं मानते हैं कि इस भौतिक... 
गाप के भागेदार वविता सत त?) | 


॥2 


जगत का सुचारू रूप से संचालन कोई चेतन शक्ति कर रही है । अर्थात्‌ वे लोग ईश्वर के 
अस्तित्व को स्वीकार नहीं करते हैं । अत: वे इस बात को भी नहीं मानते हैं कि गो की सृष्टि 
ईश्वर ने एक आदर्श के रूप में किया है उनके लिए तो गो सब पशुओं में से एक है, जिसका 
शोषण वे अपनी स्वार्थ-सिद्धि के लिए करना चाहते है। 


परन्तु सच्चाई तो यह है कि भौतिकवादियो के समेत सभी मनुष्य ईश्वर द्वारा लागु किए गए 
प्राकृतिक नियमों में बद्ध हैं । चाहे वे ईश्वर व उनके नियमों के अस्तित्व को स्वीकारे या 
नकारे, वे सर्वदा ईश्वर के नियमों में आबद्ध है । अत: उनके कमो से ही यह निर्धारित होगा 
कि उन्हें सुख मिलना है या दु:ख । अत: गो-हत्या की प्रणाली में भाग लेकर यह लोग बुरे कर्म 
की सूष्टि करते है, उसका बुरा फल भुगतते हैं, पुन: बुरा कर्म करते है, पुन: दु:खी होते हैं, 
पुनः बुरा कर्म करते है, ..... इस चक्र में आबद्ध रहकर वे दीर्घ समय तक नक लोक में वास 
करते हैं । 


कुछ भौतिकवादी लोग, समाज में भारतीय संस्कृति के “विद्वान'' के रूप में प्रतिष्ठा प्राप्त 
कर, यह बोलते है कि पुरातन भारत में ऋषिगण गो माँस का भक्षण करते थे। उपहास के 
अधिकारी हैं ऐसे “विद्वान '' गण। शास्त्रों में प्राणी हिंसा का कहीं भी अनुमोदन नहीं है। 
चूँकी ऐसे भौतिकवादी लोग स्वयं गो माँस भक्षण करना पसन्द करते हैं, वे शास्त्र-उकितियों 
को विकृत कर के यह सिद्ध करने का प्रयास करते हैं कि प्राचीन भारत के ऋषिगण गो माँस 
भक्षण करते थे । सत्य यह है कि गो माँस भक्षण करने वालों का विवेक उन्हें अन्दर ही अन्दर 
डसता रहता है। उससे छुटकारा पाने के लिए वे शास्त्रों को विकृत करके यह दिखाने का 
| प्रयास करते हैं कि शास्त्रों में गो माँस भक्षण का अनुमोदन है । उनके तर्क और युक्तियो का 
मुहतोड़ उत्तर देकर यह पूर्ण रूप से सिद्ध किया जा सकता है कि ऋषिगण कदापि गो हत्या 
का चिन्तन भी नहीं करते थे । परन्तु ऐसा कार्य इस ग्रन्थ में करना सम्भव नहीं है । उसके 
लिए भिन्न ग्रन्थ तैयार करने की आवश्यकता है । 
वेदों में १३७ स्थानों पर गो के लिए “अघ्न्या?” शब्द का प्रयोग किया गया है जिसका अर्थ 
होता है “जिनकी हत्या नहीं की जा सकती” । वैदिक संस्कृति है ईश्वर प्रदत्त संस्कृति जो कि 
सम्पूर्ण मानव जाति के हित के लिए है । इस संस्कृति में गो-हत्या सम्पूर्ण रूप से वर्जित है, तो 
.._ गो-माँस भक्षण का प्रश्न ही कहाँ उठता है? उदाहरणार्थ, अथर्व वेद (४.२१) में कथित है- 
क 30 37 35 जु 5 शुष) ३0 32 
आरित्येक विचारशील मनुष्य को यही समझाकर हमने कहा है | < 
कि निरपराधी एवं अवध्य गो का वध न करे। | 
| अतः हर विज्ञ व्यक्ति से यह सनिर्बन्ध अनुरोध है कि वह इस पवित्र प्राणी, गो की सेवाका | 
महत्व को समझे। मानव जीवन के चरम लक्ष्य को प्राप्त करने के इच्छुक सुधीगण प्रत्यक्ष अथवा | 
अप्रत्यक्ष रूप से गो-सेवा में प्रवृत्त हो जाएं तो उन्हें अचिन्त्य फल प्राप्त होंगे। i 


“श्री हरिदास निवास'' - एक आदर्श गो-शाला 


एक लीला स्थली- “कालीदह 
जहाँ श्री कृष्ण ने कालिया नाग का जे 
दमन किया था। उसी लीला स्थली 
पर आज स्थित है "श्री हरिदास निवास ” ८० 
एक ऐसा आश्रम जो कि मानो श्रीकृष्ण € 
के द्वारा स्थापित आदर्शो का एक ८७“ 
मूर्तिमान स्वरूप हो, जहाँ कि आज के 
जघन्य भौतिकवाद का | ® 
आभासं भीनहोताहो। | 


र आज से लगभग ५००० वर्ष पूर्व 
भगवान्‌ श्री कृष्ण का अपने लीला र 
परिकरों के साथ आविभाव हुआ था 
1 परमधाम श्री वृन्दावन में। 
उसी परमधाम में स्थित है 
रह 
रह 

इस पवित्र आश्रम “श्री हरिदास निवास'' के प्रतिष्ठाता हैं श्री व्रज मण्डल में सुकीर्तिलब्ध, 

श्रोत्रीय, ब्रह्मनिष्ठ संत-शिरोमणि परम भक्त श्री श्री १०८ हरिदास शास्त्री महाराज जी । नब्बे 

| वर्ष से भी अधिक उम्र वाले श्री महाराज जी अपनी आध्यात्मिक शक्ति को इस पावन आश्रम में 

र विकीर्ण कर रहे हैं उन दिनों से जब श्री वृन्दावन धाम जंगलों से ढका था। विरल हैं आज के 

समय में इस प्रकार के सर्वशास्त्रज्ञ महापुरूष। वृन्दावन में रहकर कई वर्षो तक गरु-सेवा 
NIST 


“श्री हरिदास निवास'' के संस्थापक श्री हरिदास शास्त्री महाराज जी, जो सम्पूर्ण व्रज 
4 मंडल के सुविख्यात संत है एवं अद्वितीय शास्त्रज्ञ है। 

. करने के पश्चात्‌ गुरुजी के आदेश से आप ने वाराणसी जाकर संस्कृत शिक्षा पद्धति में 
. विभिन्न विषयों में तेरह उपाधियाँ प्राप्त की, जैस व्याकरण तीर्थ, काव्य तीर्थ, न्याय आचार्य, 
तर्क तीर्थ, वेदान्त तीर्थ, विद्या रत्न, इत्यादि। | | 

श्री चैतन्य महाप्रभु के अनन्य उपासक, श्री महाराज जी आज भी महाप्रभु-प्रदत्त “भक्ति'' 

IN ~ 2 न्‍्मे र ० ३ 2 हे 4 दि 
तत्वको अपने मूल, अविकृत रूप में धारण किए हुए `। “एकता'' व “अनुकूलता'' की 
 शिक्षास्वयं श्री कृष्ण ने जगत को आज से पंच सहस्त्र वर्ष पूर्व प्रदान किया था । इसी शिक्षा 
को महाराजजी आधुनिक जगत्‌ के लिए पुनर्जीवित किए हैं। आप से यह सीख मिलती है कि. 


$८, किस प्रकार be झव अनुकूलता को aE ०: एने से सम्पूर्ण मानव समाज एकबद्ध होकर | 
`` प्रगतिशील, सुखी, समृद्ध एवं शांतिमय जगत्‌ का निर्माण कर सकते हैं | अप्रतिम गो-सेवा 
द्वारा महाराजजी इस निगूढ तत्व को एक व्यावहारिक रूप से जगद्वासियों को समझाते हैं। . उ सै 
j +) ¢ shin Na fs s क = “थ Esl ३ १) 0 ३ | 
गो-सेवा. वास्तविक सेवा का स्वरूप ८ हह . ज र 
. जैसा कि पहले बताया जा चुका है, गो का प्राकृत स्वरूप है परोपकारिता का, जिसके द्वारावह | 


ईश्वर की सृष्टि की अनुकूलता करते हैं । परन्तु आ घुनिक मानव जाति, व्यावसायिक उन्नति 
के लिए गो के इस परोपकारी भाव का अवैध लाभ उठाते है-यहाँ तक कि उनकी निर्मम हत्या 


कर देते हैं । धिक्कार है ऐसी मानव जाति पर ! 


परन्तु यहाँ श्री हरिदास निवास में एक विपरीत भाव दिखता है - मानव गण गो की 

करते हैं । यहां पर गो से किसी प्रकार का व्यावसायिक लाभ नहीं उठाया जाता ह गोबर 
गोमूत्र या दूध से भी नहीं । यहाँ गो की एक मात्र निःस्वार्थ सेवा ही दिखती है जो अनुशासन, 
नैतिकता एवं कर्तव्यता के साथ की जाती है । यही तीन गुण धर्म के आधार-स्तम्भ हैं। | 


अनुकूलता के मूर्तिमान स्वरूप, श्री महारज जी ठीक वही करते हैं जो स्वयं भगवान को 
अत्यंत प्रिय है- गो की निःस्वार्थ सेवा । इस सेवा के द्वारा जहाँ एक ओर गो व स्वयं भगवान्‌ 
तुष्ट होते हैं, वहाँ दूसरी ओर जगत वासी गण इस प्रकार की असाधारण सेवा का प्रत्यक्ष 
दर्शन कर धन्य होते हैं व स्वयं सेवा में प्रेरित होते हैं । 
Sg oe अकाल इस पवित्र गोशाला में बछड़ों को पूर्ण 
उ स्वतंत्रता दी जाती है माँ का दुग्ध यथेच्छा 
$ पान करने की। यह बछड़े जन्म से ही प्रेम 
और अनुकूल परिस्थिति के अलावा और कुछ 
॥ अनुभव ही नहीं करते हैं । इससे वह स्वस्थ व 
| शांति-प्रिय बनते हैं। फलस्वरूप इस आश्रम 
| के विशालकाय साँढ भी इतना शांत स्वभाव के 
| है कि छोटे बच्चे भी उनके साथ निर्भय 
होकर खेलते हैं। महाराज जी इससे यह 


he 2 की ५५८ ०००० || है ४ : में शिशुः 
थि ; [शुओं 
इस गोशाला में गो का प्रयोग किसी व्यवसाय के दर्शाते हैं कि यदि मानव समाज में शिशु 


लिए नहीं होता है, उनका दुग्ध बछड़े की पूर्ण 
संतुष्टि के लिए छोड़ दिया जाता है। 


4 || | 

श्री हरिदास निवास के बछड़े , जन्म से प्रैमव अनुकूल परिस्थिति में पले जाने क 


१ मु ७ 
कारण, विशाल साढू भी शांत स्वभाव के होते 
हैं, यहाँ तक छोटे बच्चे भी उनके साथ 


ही केवल प्रेम और अनुकूल परिस्थिति का 
निर्भय हो कर खेलते है। 


अनुभव करते हैं। 


बछड़े-बछियों को शीत ऋतु में वैसे ही नवजात बछड़े-बछियों को दुग्ध पान के लिए 


सुरक्षित रखा जाता है जैसे हमलोग अपने प्रोत्साहित किया जाता है, दुग्ध पर तो मूल 
शिशुओं को रखते हैं। अधिकार उन्हीं का हैं। 


बड़े होकर शांत स्वभाव के ही बनेंगे जो कर्तव्य परायण, अनुशासन-शील व नैतिकता-पूर्ण 
नागरिकों के रूप में मानव समाज को नई दिशा दिखाएंगे । 


आज से लगभग ३५ वर्ष पूर्व श्री 
हरिदास-निवास में मात्र एक गो से शुभारम्भ | 
की गयी थी गो-सेवा की आनुकूल्य-पूर्ण इस | 
गो-सेवा द्वारा आज इनकी संख्या लगभग | 
२५० हो गयी है, और इनकी संख्या का | 
निरंतर विस्तार हो रहा है। प्रत्येक गो-माता | 
व साँढ की, परिवार के सदस्य के समान, सेवा 
की जाती है । उनकी हर आवश्यकता की पूर्ति | 
प्रेमपूर्वक व दायित्व के साथ की जाती है। कष्ट 
इस गोशाला की देखभाल वैसे ही की जाती है. गोशाला के कुछ विशाल साँढो के लिए 
जैसा विवरण श्री पद्म-पुराण (सृष्टि ४८. अपने-अपने कक्ष बने हक जहाँ उन्हें बिना बाँधे 
१३२-१९३) में मिलता है- रखा जाता है। 


आत्मन: शायनीयस्य सदृश कारयेद्बुधः। 
सम निर्वापयेद्यत्नाच्छीत-वात-रजस्तथा। 
प्राणस्य सदृशो पश्येग्दाम्‌ च सामान्यविग्रहम्‌ ॥ 


“बुद्धिमान व्यक्तिगण गो-शाला को अपने शयन कक्ष के समान बनाए रखें । 
प्रयत्न कर के उसे शीत, हवा व धूल से बचाए रखें | यद्यपि गो सामान्य 
पशु जैसा दिखते हैं, उन्हें अपने प्राण के समान देखें |” 


श्री हरिदास-निवास में गो-शाला का रक्षण-पोषण ठीक इसी रूप से की जाती है । विस्तृत गो | 


Posmnsmnsnssnsses हि. Tres रे tp? : 
गोशाला से संलग्लन खेत में वर्भिकल्चर 


आश्रम वासी एवं कर्मचारी गण प्रयत्न पूर्वकर की-निगरानी-करते क पना री 
छु | 


गोशाला को स्वच्छ रखते हैं। यहाँ गो के लिए 
बिजली के प्रकाश व पंखे भी लगे हैं। 

शालाओं में गो रखे जाते हैं जिससे कि प्रत्येक प्राणी को पर्याप्त स्थान प्राप्त हो । कुछ 
विशालकाय साँढो के लिए अपने-अपने कक्ष भी बने हैं जहाँ उन्हे बिना बाँधे रखा जाता है । 
गो-शाला में स्वच्छता बनाए रखने के लिए विशेष प्रयत्न किए जाते हैं । प्रत्येक गो को उचित 
व पर्याप्त भोजन दिया जाता है । गो-शाला में नियमित क्रम से सब कार्य सुचारू रूप से चलते 
रहते हैं । उसमें आश्रम के निवासी व गो-शाला के कर्मचारियों का पूरा योगदान है । प्रतिदिन 
आश्रम के भीतर खुले भूमि में विचरण करने के लिए उन्हें छोड़ दिया जाता है । किसी गो के 
अस्वस्थ होने पर उनके उपचार की व्यवस्था तत्काल की जाती है। एक पशु-चिकित्सक 
नियमित रूप से गोशाला में आते हैं । 


[ह्व 

तेहरा गोशाला से खेत में केवल गो के आश्रम में गो के लिए खुली भूमि व विस्तृत 
लिए हरे चारे जैवी खेती द्वारा उगाए जाते हैं। गोशाला 


गो-शाला के सभी कर्मचारियों का आवास स्थान आश्रम में ही है। वे पूर्वनिर्धारित समय से 
अपना कार्य करते हैं । इस गोशाला में निष्कपट भाव से गो-सेवा करने वाले प्रत्येक सेवक को 


एक प्रीति का अनुभव होता है । 
गो की संख्या निरंतर बढ़ने पर श्री वृन्दावन के निकट स्थित तेहरा ग्राम में गो-शाला की एक 
शाखा खोली गई। विस्तृत इमारत व विचरण की भूमि के साथ-साथ वहा खेती के लिए भी 


का 
04 
भोट 

भूमि है जहाँ गो के लिए ताजे हरे चारे उगाए जाते हैं । यहाँ सम्पूर्ण खेती जैवी है, अर्थात्‌ यहाँ 
किसी प्रकार का कृत्रिम रसायन पदार्थ का प्रयोग फर्टिलाइजर या कीटनाशक के रूप में नहीं 
होता है । वर्मिकल्चर के द्वारा गोबर से प्राप्त खाद का प्रयोग होता है । इससे महाराज जी 
दशति हैं कि किस प्रकार मानव अपनी खेती प्रणाली को कृत्रिम रासायनिक पदार्थों से मुक्त 
कर सकते हैं और विश्व भर की खेती करने की पद्धति में एक आंदोलन-सा आ सकता है। 
इस उद्यम से मानव जाति पर्यावरण को ठीक उसी प्रकार बनाए रख सकती है जैसा की ईश्वर 
चाहते हैं, अर्थात्‌ मानव जाति ईश्वर का आनुकूल्य कर सकते है । 


लड्डू! यह गो प्रेम की एक अद्भूत अभिव्यक्ति है श्री हरिदास निवास गो-शाला में । बाजार से 
सर्वप्रथम उत्तेम सामग्रियाँ मंगाई जाती हैं उसके rT 

पश्चात्‌ हलवाइयों को बुलाकर आश्रम वासियों के 
सतर्क निगरानी में गो के लिए लड्डू बनवाए जाते | 
है । इससे यह सुनिश्चित रहता है कि प्रत्येक गो को | 
स्वादिष्ट लड्डू से तृप्त किया जाए। हं 


गो के लिए प्रितिदिन आश्रम में लगभग ४० 
किलो स्वादिष्ट लड्डू बनाए जाते 


महाराज जी के आगमन के लिए आतुर गो एक साँढ महाराज जी के कर कमलों को स्पर्श 
करने की चेष्टा में । 
प्रतिदिन लगभग ४० किलो लड्डू गो को प्रेम पूर्वक खिलाया जाता है। महाराज जी स्वयं 
प्रतिदिन गो को ध्यान में रखते हुए, लड्डू की गिनती करके अलग-अलग झोले तैयार करते 
हैं । इस दीर्घ समय लगने वाले कार्य में कभी भी महाराज जी जल्दबाजी करते हुए नहीं दिखते 
हैं । एक प्रेममयी माँ के भाँति आप धैर्य के साथ इस कार्य को करते है। 


उधर गो-शाला के गो भी उत्सुकता के साथ महाराजजी की प्रतीक्षा करते हैं और आप का 
आगमन होते ही एक प्रेम भाव का अद्भुत आदान-प्रदान दिखता है । आप प्रत्येक प्राणी के 
समीप जा कर उन्हें लड्डू देते हैं, उनका लाड करतें हैं एवं निरीक्षण करते हैं कि उनकी 
1 आवश्यकताओं की पूर्ति किस रूप से की जा 
| रही है । उनके अस्वस्थ होने पर आप स्वयं 

| | उनकी देखभाल करते हैं। आप का 
` मनोभाव पूर्णरूप से इसी बात पर केन्द्रित 
| रहता है कि गो को किस प्रकार तृप्त किया 
॥ जाए। महाराज जी इस प्रकार दशति हैं कि 
| अनुकूलता का सच्चा अर्थ क्या है । महाराज 
| जी और गो के बीच का प्रेम भाव की 
| गहराई को समझने में सांसारिक लोगों को 
| सम्भवतः कई जन्म लग जाएँ । जिस भाव से 
“= इस आश्रम में गो की सेवा की जाती है, वह 
महाराज जी स्वयं गो की देखभाल करते हुए इस जगत्‌ में अत्यन्त विरल है। 


* गो भगवान के भी भगवान हैं भीभगवानहे” | 

[के भी भगवान ही SRE 

हम सब जगद्वासी भगवान श्री कृष्ण की आराधना करते हैं । परन्तु भगवान स्वयं किनकी पूजा 
में लगे है? श्री कृष्ण की व्रज लीलाओं से यह स्पष्ट होता है कि भगवान स्वयं पूजा करते हैं गो 
की । शास्त्रों में भगवान कहते है, “अहम्‌ भक्त-पराधीव? ' अर्थात्‌ “मैं तो भक्तों के पराधीन 
हूँ ।”” उनका अपने भक्तों से इतना लगाव है, कि वह अपने आप को उनके अधीन रख कर 

हम सब श्रीकृष्ण को पूजते हैं पर वह पूजते भगवान श्री कृष्ण मनुष्य को गो-सेवा के 
हैं गो को। अत: महाराज जी कहते हैं, “गो लिए प्रेरित करते हुए 
भगवान के भी भगवान है।'” 


उनकी उपासना करने में आनन्द लेते हैं। इसका उदाहरण हम लोगों ने उनके 
गोवर्धन-धारण लीला में देखा। चूँकी गोवर्धन पर्वत श्रीकृष्ण के भक्त थे एवं गोवंश का 
वर्धन करते थे, उन्होंने जगत में उनकी प्रतिष्ठा बढ़ा दी और उस पर्वत का पूजन व्रजवासियों 
से करवाया। गोवंश की सेवा करने वालों का जब भगवान पूजन करवाते है तो स्वयं गो का 
कहना ही क्या? परम भक्त के रूप में जन्म लेने वाले प्राणी - गो तो एकता और अनुकूलता 
की पराकाष्ठा हैं । स्वयं भगवान भी उनकी सेवापूजा से आनन्दित होते है । अत: महाराज जी 
कहते हैं “गो भगवान के भी भगवान है।'' श्री हरिदास निवास में महाराज जी की इसी 
महावाक्य जैसी उक्ति को समाने रख कर भक्त गण पूर्ण शरद्धा से गो की सेवा व पूजन करते हैं । 


"श्री हरिदास निवास”, आध्यात्मिकता का एक अनुपम केद्ध ह 


श्री हरिदास निवास”” के मध्य में स्थित है एक 
सुन्दर मंदिर जिसका निर्माण महाराजजी ने दैवी 
प्रेरणा पाकरः किया। मंदिर में विराजमान है श्री 
गौरांग महाप्रभु, श्री गदाधर पंडित गोस्वामी, श्री | अः 
गोविन्द-देव एवं श्रीमती राधारानी। उसके | | 

अलावा आश्रम में “श्री हरिदासेश्वर“ नाम से 


आश्रम में श्री हनुमान मंदिर व श्री विनोद 
बिहारी गोस्वामी जी का समाधि मंदिर 


विराजमान हैं श्री हनुमान जी | एक समाधि मंदिर 
भी स्थित है श्री विनोद-बिहारी गोस्वामी जी का 
जो कि श्री महाराज जी के पूज्य गुरुजी थे। “श्री 
| गदाधर-गौरहरि प्रेस” ” आश्रम का ग्रन्थ प्रकाशन 
विभाग है तथा “श्री गौर-गदाघर ग्रन्थागारम्‌"' 
| में विद्यमान हैं विभिन्न सम्प्रदायों व परंपराओं के 

सहस्त्रो ग्रन्थ व कई प्राचीन अनमोल 
| पाण्डुलिपियाँ । 


॥ महाराज जी की इच्छा है कि सठीक शिक्षा पद्धति 
| जगत्‌ में स्थापित हो जिससे माम॑व समाज का 
| कल्याण हो सके । शास्त्रीय शिक्षा प्रदान करने के 
० वु जज अलावा महाराज जी अपने व्यक्तिगत आचरण से 
“श्री हरिदास निवास”” आश्रम का मुख्य मंदिर व गो-सेवा के माध्यम से परम सत्य को दशति है 
जिसमें सम्पूर्ण मानव समाज में सकारात्मक 
परिवर्तन लाने की शक्ति है। जगत्‌ के कोने-कोने से आध्यात्मिक विषयों के जिज्ञासु 
व्यक्तिगण श्री हरिदास निवास में पधारते हैं एवं संत-शिरोमणि महाराज जी के मुखारविन्द 
से परम सत्य का विवरण पाकर अपने जीवन को धन्य मानते हैं । पवित्र प्राणी, गो की सेवा में 
हाथ बटाकर भी कई साधकगण अपने जीवन में अचिन्त्य आध्यात्मिक फल प्राप्त करते है । 


बाह्य आडम्बर से वंछित “श्री हरिदास निवास”” की विशुद्ध आध्यात्मिक शक्ति एक ज्योति के 
रूप में मार्गदर्शन करती है उन सबों का जो अज्ञानता के अंधकार से पदार्पण करना चाहते हैं 
परम सत्य के जगत्‌ में ! 


मुख्य मंदिर के विग्रह । विग्रह परिचय (बायें आश्रम मे प्रवचन देते हुए महाराज जी। विश्व 
से) श्री गौरांग महाप्रभु, श्री गदाधर पंडित के कोने-कोने -से जिज्ञासुगण पधारते हैं 
गोस्वामी, श्री गोविन्ददेव एवं श्रीमती महाराज जी के मुखारविन्द से शास्त्रों के 


राघारानी । | निगूढ़ तत्त्व को समझने के लिए 

प्रायः देखा जाता है कि साधकगण विभिन्न देवी-देवताओं को तुष्ट करने के अभिप्राय से दुर्गम 
तीर्थ यात्राओं पर जाते हैं अथवा दुष्कर व्रत करते हैं । परन्तु सभी तीर्थो का फल व सभी व्रतो 
का फल सुलभ हो जाते है मात्र गो-सेवा से क्योंकि इस पवित्र प्राणी को तुष्ट करने से सभी 
दु देव-देवियाँ एवं भगवान्‌ स्वयं तुष्ट होते हैं । 


आजकल भौतिकवादीगण मानव समाज से दया, निःस्वार्थ सेवा, प्रभृति सद्गुणो को समाप्त 
करने में लगे है । और इन सद्‌गुणों के बिना मानव समाज एवं पशु समाज में काई अंतर नहीं 
रह जाएगा। अत: आज के समस्त सुधीगणों का यह कर्तव्य बनता है कि मानव समाज के 
आधार स्तम्भ गो की रक्षा करें क्योंकि गो ही सब मानवीय सद्गुणो का आदर्श है । 


आइए हम सब एक होकर गो के आदर्शत्व को समझें तथा भारतवर्ष में इस पवित्र प्राणी को 
जिस पूजनीय पद पर सदैव रखा जाता था, उसी पद पर इन्हें पुनः स्थापित करें । इससे ईश्वर 
भी संतुष्ट होंगे। “श्री हरिदास निवास”” में समस्त सुधीगणों का आमंत्रण है, जहाँ प्रत्यक्ष 
अथवा अप्रत्यक्ष रूप से गो सेवा में भाग लेने का सौभाग्य प्राप्त हो सकता है । 
आइए! 
पवित्र गो की रक्षा करें! 
ईश्वर का आर्शीवाद ग्राप्त करे! 
समस्त इच्छाओं की पूर्ति करे! 
इस मानव जीवन को सफल बनाए! 


यथा सर्वामिद व्याप्तं जगत्‌ स्थावरजंगमम्‌ । 
| वां धेनु शिरसा वन्दे भूतभव्यस्यमातरम्‌ ॥ 
“जो धेनु, इस स्थावर-जंगम जगत्‌ में पूर्ण रूप से व्याप्त है, एवं जो भूत 
और भविष्य की माँ हैं, उन्हें मैं शीश झुकाकर प्रणाम करता ह 

-महाभारत (अनुशासन ८०.१५) 


श्री ब्रह्मा जी कहते हैं 
अस्य कायो मया वृष्टः पुरैव पोएणं प्रति/ 
अत एवं म्या इतं वरं चातिमुद्रोभनम्‌ (( 
एकजन्मनि स मोक्षसवास्त्विति बिनिइचातम्‌ (( 
अत्रैव ये नृता गावसवागच्छनि ममालयमू। 
पापस्य कणमात्रस्तु तेपां देडे न तिप्वति।। 


पुराकाल में मैंने सब के पोषण के लिए गो की सृष्टि की। 
अतः मेरे द्वारा उनको एक अति सुशोभन वरदान दिया गया - “एक जन्म के पश्चात्‌ ही 
तुम्हारा निश्चित मोक्ष हो।” अतः मृत्यु के पश्चात्‌ गो मेरे धाम को आ जाते हैं। पाप का 


कोई कण भी उनके देह में नहीं बसता है। 
पद्य पुराण, सृष्टि, ४५.१३०-१३२ 


सुरभीदेवी को प्रणाम 


नमो देळै महादेव्यै सुर्यै च नमो नमः । 
गवां बीजस्वरपायै नमस्ते जगदम्बिके।। 
नमो शधाप्रियाये च पद्मायै नमो नमः (८ | 
नमः कृष्णप्रियायै च गवां मात्रे नमो नमः (८ 3) 30 532 
कल्पवृक्ष स्वरूपायै सर्वेशं ततं परे। moe: . 
क्षीरायै धनदायै बुद्धयै नमो न्म  '"'"' 


शुभायै च मुभ्डायै गोपप्रदयै नमो नमः | 
135 उअकाआ र 


| यठढयै की्तिदियै धर्मद्यै नमो नम्‌ः। 
८ | ८ 2 | ७: ५३५ ॐ देवीभागवत ६६६ २७०२७ २७ 

इस विषय पर्‌ अधिक जानकारी हेतु सम्पर्क करें - 


श्री हरिदास शास्त्री 

“श्री हरिदास निवास” ! 
प्राचीन कालीदह, | 
वृन्दावन-२८११.२१ के 
जिला-मथुरा (उ०प्र०) "डि 

लेखकों का परिचय 
श्री जपेश बन्द्योपाध्याय ने आई०आई०टी० कानपुर से मेकैनिकल इंजीनयरिंग में डिग्री प्राप्त 
“की है। वर्त्तमान में वह टाटा उद्योग में अधिशासी के रुप में कार्यरत हैं । उनकी पत्नी, 
श्रीमति पारोमिता बन्द्योपाध्याय ने पुणे के डी०एम०एस० होम्योपैथिक मेडिकल कॉलेज से 
डिग्री प्राप्त की है । वर्तमान में वह एक होम्योपैथिक चिकित्सिका के रुप में कार्यरत हैं । दोनों 
ही परम पूज्य श्री श्री हरिदास शास्त्री महाराज जी के शिष्य हैं, जिनकी शरण में वे श्री चैतन्य 
महाप्रभु द्वारा बताए हुए मार्ग में साधनरत हैं । | 


आधुनिक जगत में गो सेवा के आदर्श का मूर्तिमान स्वरुप, श्री श्री हरिदास शास्त्री महाराज जी, . 


अपने गो के संग, जिन्हें आप अपने परिवार के सदस्य मानते हैं। | 


एक बार इन्द्र ने श्री ब्रह्माजी से पूछा कि गो क्यों देवता के लोकों से भी अति उच्चतम लोक, “गोलोक” में 
रहते हैं। श्री ब्रह्माजी ने कहा- 


यज्ञाग कथिता गावो यज्ञ एव च वासव# एवाभिष्च विना यज्ञो न वर्तेत कर्थचन॥ 
धारयन्ति प्रजाष्वैव प्रयसा हविशा तथा। एतासा' तनयाष्चापि कृशियोगमुपासते ॥। 
जनदन्ति च धान्यानि बीजानि विविधानि च। ततो यज्ञाः परवर्तते हन्य कव्य च सर्वष:॥ 
परयो दघि घृत चैव पुण्याष्वैता सुराधिप। वहन्ति विविधान्‌ भारान्‌ क्षुतृरापरिपीडिताः॥ 
मुर्नीष्व धारयन्तीह प्रजाष्वैवापि कर्मणा। वासवाकूटवाहिन्य: कर्मणा सुकृतेन च॥ 
उपरिरटात्ततोऽस्माक वसन्त्येताः सदैव हि। एवं ते कारणः षक्र निवासकृतमद्य वैं॥ 


गो को यज्ञ का अंग एवं साक्षात्‌ यज्ञ ही कहा गया है। हे वासव! इनके बिना किसी प्रकार भी यज्ञ नहीं हो 
सकता है। गाय अपने दूध और घी से प्रजा का धारण-पाषण करतीं हैं। इनके पुत्र, बैल खेती के काम में आते 
हैं और विविध प्रकार के धान व बीज पैदा करते हैं। उनसे यज्ञ होते हैं और हव्य-कव्य का कार्य सम्पादन 
होता है। इन्हीं से दूष, दही और धी मिलते हैं। ये गो बड़े पवित्र होते हैं बैल भूख और प्यास का कष्ट 
सहकर भी विविध प्रकार के. भार ढोते हैं। अपने कर्म से यह मुनियों व प्रजाओं का धारण-पोषण करते रहते 
हैं। इनके व्यवहार में शठता व कपटता नहीं होती है। एवं यह सदा अच्छे कर्म में लगे रहते हैं। इसलिए, हे 
देवराज! यह गो हम सब के लोकों से ऊपर गोलोक में निकास करते हैं। 


(महाभारत, अनुशासन ८३.१८-२२) | 


